# אליעזר שינדלר

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אליעזר שינדלר, סופר יידיש, מחזאי ומורה. נולד בטיצ'ין, פולין, בשנת 1892. נפטר בלייקווד, ניו ג'רסי, ארצות הברית, בשנת 1957. סופר יידיש בעל סיפור חיים מרתק.

אליעזר שינדלר זכה לחינוך דתי ברוח המקובלים, אך בה בעת שלחוהו הוריו גם לבית ספר פולני. כשהיה בן 15, היגרה המשפחה לוינה, אוסטריה, ושינדלר עבר ללמוד בבית ספר טכני. הוא נתפס לפעילות נוער ציונית, והיה בין מייסדי תנועת הנוער הדתית "בני יהודה". שם גם החל בפעילותו כמחזאי והעלה מהצגותיו וערבי קריאה ומשחק.

בעת מלחמת העולם הראשונה, גויס אליעזר שינדלר לצבא האוסטרי. הוא נפל בשבי הרוסי, וכמו יהודים רבים ששרתו את אוסטריה במלחמה, נשלח למחנה שבויים בסיביר. בעת שהיה בשבי המשיך בפעילות ספרותית, וערך והוציא עלוני שבי במחנה. לאחר ששוחרר מסיביר, התעכב באסטרחן שלחוף הים השחור, התערה בקהילת גֵרים קוזקים, ושימש להם מורה לעברית.

אליעזר שינדלר נדד מערבה בין ערי אירופה השונות, היה רוכל למחייתו, סוחר זעיר, מרצה על שנות השבי ברוסיה ובסיביר, ומחזאי במאי ושחקן של מחזותיו. בגיל 35 התחרד בהשקפותיו, הצטרף ל"אגודת ישראל", העביר את פעילותו הספרותית לחוגי החרדים, ובין השאר גם ערך ספרי לימוד לרשת החינוך החרדית "בית יעקב".

בשנת 1938 עברו חיי ההרפתקאות שלו מהפך נוסף, הוא היגר לאמריקה, השתקע בניו ג'רסי, והפך לאיכר בעיר לייקווד. שם גם נפטר בשנת 1957. שינדלר פרסם מאות שירים, סיפורים, מערכונים, עיבודי מעשיות ביידיש. יצירותיו נדפסו בכתבי עת רבים וחוברות וקונטרסים לרוב. הוא כתב על נושאים רבים ומגוונים, ובולטת בכתיבתו התייחסותו לחוויות השבי שלו, הנוף של יערות לייקווד וחוויות נדודיו הארוכים.

יצירתו של שינדלר כונסה בלמעלה משלושים כרכים ביידיש. לעברית תורגם רק ספר אחד משלו, שיצא לאור ביידיש בלודז' בשנת 1931, ובעברית בירושלים בשנת 1979. אחדים מספריו גם תורגמו לאנגלית. בנו הוא הרב הרפורמי, העסקן המפורסם, ממנהיגי הקהילה הרפורמית של יהודי ארצות הברית אלכסנדר שינדלר.

## [עריכה] ספרו של אליעזר שינדלר בעברית

- בממלכת הילדות, תרגם וערך שמואל אבישי (שטוקהמר), ציורים נעמה גוטמן, ירושלים, משאבים, 1979.

מקור: http://he.wikipedia.org../../../%D7%90/%D7%9C/%D7%99/%D7%90%D7%9C%D7%99%D7%A2%D7%96%D7%A8_%D7%A9%D7%99%D7%A0%D7%93%D7%9C%D7%A8.html

קטגוריה: סופרי יידיש

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש